<classify> Kocha Msaidizi wa Yanga Charles Mkwasa aliliambia gazeti hili jana kuwa Msuva atajiunga na klabu ya Orlando Pirates ya Afrika Kusini na wao kama makocha lazima watatafuta mtu wa kuziba nafasi yake.Kama Msuva ataondoka Yanga atakuwa mchezaji wa pili baada ya Mrisho Ngassa kutimkia kwenye klabu ya Free State ya Afrika Kusini na benchi la ufundi la Yanga likamsajili winga Deus Kaseke kuziba nafasi ya winga huyo wa kimataifa wa Tanzania.Kama hivyo Msuva anaondoka lazima tutasajili mtu kuziba nafasi yake, hivyo kila usajili tutakaofanya utalenga katika kuangalia mapungufu ya timu yetu, alisema Mkwasa.Alipoulizwa na mwandishi wa gazeti hili kama ofa ya kumtaka mfumania nyavu huyo ambaye alienda kufanya majaribio Afrika Kusini mwezi uliopita ishawafikia Mkwasa alisema kuwa kwa kuwa alienda kufanya majaribio lolote linaweza kutokea na wao lazima wajiandae kwa hilo.Tayari benchi la ufundi kwa kushirikiana na Kamati ya Usajili ya klabu hiyo ishawapa mikataba wachezaji Kaseke kutoka Mbeya City, Haji Mwinyi kutoka KMKM ya Zanzibar na kipa chipukizi Benedict Tinocco kutoka Kagera Sugar.  <topic>: michezo 